b'\n_START_ARTICLE_\nYangudi Rassa nasjonalpark\n_START_SECTION_\nDyreliv\n_START_PARAGRAPH_\nParken ble i sin tid opprettet for \xc3\xa5 redde den kritisk truede arten afrikansk vill-esel. I tillegg til vill-esel er det registrert 35 andre pattedyrarter her inkludert sjiraffantilope, kappebavian (hamadryasbavian), gepard, l\xc3\xb8ve, leopard, Gr\xc3\xa9vys sebra, dik-dik, oryksantilope, Svartrygget sjakal, jordulv, S\xc3\xb6mmerrings gasell, stor og liten kudu._NEWLINE_Yangudi Rassa nasjonalpark er overvintringssted eller ligger i trekk-rutene til mange trekkfugler. Over 200 fuglearter har v\xc3\xa6rt registrert her. Blant disse har steppehauk og dvergflamingo status som n\xc3\xa6r truet (kategori NT) if\xc3\xb8lge r\xc3\xb8dlisten til Verdens naturvernunion (IUCN). Noen av trekkfugler kan ogs\xc3\xa5 dukke opp i Norge, blant andre strandsnipe, r\xc3\xb8dstilk, Munk og hortulan (som er kritisk truet i Norge, men ikke globalt). Andre trekkfugler er tereksnipe, r\xc3\xb8dhodevarsler, rosenvarsler og r\xc3\xb8dfalk._NEWLINE_I tillegg til trekkfugler finnes det mange standfugler i parken, inkludert to stedegne arter.'